— 125 —
tjara bagimana soepo soeda bisa melolosken diri?'
"Nanti sadja akoe tjeritaiken djika kaoe poenja ajah soeda dateng" saoet Tan Ko Wie.
Tida lama kamoedian Tan Hoe Yoe poen soeda balik kombali ka dalem itoe kamar boekoe, jang persilahken Tan Ko Wie berdoedoek. Sasoedanja semoea orang berdoedoek, Tan Ko Wie lantas toetoerken apa Jang ig soeda berboeat di iboe kota provincie, satoe per satoe dengen terang. Sapandjang waktoe, mendengerin Tan Kie Hou berdjingkrak-djingkrak sembari menepok tangan dengen oendjoek kagirangannja, hingga sang ajah perloe delikin matanja boeat melarang sang anak berlakoe begitoe roepa.
"Entjek tentoe kiraken dengen sasoenggoenja akoe bernama Tan Ko Wie, kata Boe Beng, Hiap Kek, "tapi sabetoelnja, akoe boekan she Tan, hanja she Kam dan bernama Eng Boe. akoe poenja goeroe diseboet Tiatkwan Lodjin, kapala dari tjabang ilmoe silat Boe le, maka akoe harep sadja entjek soeka ma'afken atas akoe poenja perboeatan jang dalem sabegitoe lamanja akoe tilah menjesatken, pada kaoe. Salaennja itoe, idjinkenlah akoe perkenalken akoe, poenja istri, Boen Bie Kie, poetrinja Boen LianSeng.
Berkata sampe di sini, Kam Eng Boe alias Tan Ko Wie atawa Boe Beng Hiap Kek menepok tangannja tiga kali ka djoeroesan genteng roemah, dan ampir dalem sa'at itoe djoega berlompat toeroen tiga bajangan item sabagi djoega daon daon kering jang djatoh ka moeka boemi, kaloe tida sengadja memperhatiken tida nanti bisa, kadengeran soearanja. Tatkala itoe tiga bajangaq soeda masoek ka dalem itoe kamar boekoe, di bawah penerangannja lampoe, Tan Hoe Yoe mendapet kanjatahan satoe di antaranja ada prampoean moeda jang eilok, dan doea jang laennja